2. pielikums

likumprojekta "Grozījumi likumā "Par nekustamā īpašuma nodokli""

 sākotnējās ietekmes novērtējuma ziņojumam (anotācijai)

**Sabiedrības līdzdalības laikā saņemtie viedokļi par**

**likumprojektu "Grozījumi Nekustamā īpašuma valsts kadastra likumā" un "Grozījumi likumā "Par nekustamā īpašuma nodokli"", ar kuriem rosināts atcelt vai būtiski samazināt nekustamā īpašuma nodokli (NĪN) primārajam mājoklim[[1]](#footnote-1)**

|  |  |  |  |
| --- | --- | --- | --- |
| **Iesniegumu tēmas** | **Iesniegumos izteikto priekšlikumu būtība[[2]](#footnote-2)** | **Ņemts vērā/nav ņemts vērā/Ņemts vērā daļēji** | **Argumentācija** |
| **Neapliekamā minimuma apmērs** | * palielināt neapliekamo minimumu apmēru uz 200 000 EUR, jo piedāvātais 100 000 EUR apmērs neskars lielāko daļu iedzīvotāju;
* neapliekamā minimuma summu palielināt, atsakoties no koeficienta vai samazināt, palielinot koeficientu;
* Zemei neapliekamo minimumu no 10 000 EUR palielināt uz 100 000 EUR;
* Neapliekamo minimumu apbūves zemei noteikt 2000 m2 platībā;
* Neapliekamo minimumu noteikt procentos no kadastrālās vērtības;
* speciālo vērtību primārajam mājoklim attiecināt arī uz lauku zemēm ar lietošanas mērķi “Zeme, uz kuras galvenā saimnieciskā darbība ir lauksaimniecība”;
* piedāvātais neapliekamā minimuma risinājums ietekmēs pašvaldību budžetu lauku teritorijās.
 | Izvērtēt piedāvātos variantus aprēķinos varēs pēc tam, kad kadastrālās vērtēšanas metodikas izmaiņas tiks veiktas programmatūrā un būs izstrādāta jauna kadastrālo vērtību bāze, jo šādi aprēķini jāveic katram konkrētam objektam (zemes vienībai, ēkai, inženierbūvei) - to nevar modelēt no aptuvenu aprēķinu kopsummām. | 100 000 EUR neaplikšana ar NĪN attiecas tikai uz māju (nevis īpašumu). Dzīvojamās mājas, kurām jaunā kadastrālā vērtība būs virs 100 000 EUR, **paredzamas ap 10 % no visām valstī**.Saskaņā ar Tieslietu ministrijas provizoriskiem aprēķiniem piedāvājums neradīs negatīvu ietekmi uz pašvaldības kopējiem ieņēmumiem no nekustamā īpašumu nodokļiem 2022. gadā, salīdzinājumā ar 2018. gadu, izņemot atsevišķas Pierīgas pašvaldības. Savukārt dažās pašvaldības, kur šobrīd ieņēmumi no nekustamā īpašuma nodokļiem ir ļoti mazi, tie var arī pieaugt.Tieslietu ministrijas veiktie provizoriskie aprēķini par pašvaldību prognozētajiem ieņēmumiem no nekustamā īpašuma nodokļa ir attiecināti uz maksimālo atvieglojumu piemērošanu, pieņemot, ka atvieglojums par primāro mājokli tiks piemērots maksimāli lielam nekustamo īpašumu skaitam. Sākotnējās ieņēmumu prognozes arī dod iespēju runāt par iespējamu sloga mazināšanu atsevišķām komersantu grupām. |
| **Nevienlīdzība starp lielākām un mazākām mājsaimniecībām** | Projekts veido nevienlīdzību starp lielākām un mazākām mājsaimniecībām. | Nav ņemts vērā | Saskaņā ar Valsts zemes dienesta datiem likumprojektos paredzēts atvieglojums aptvers lielāko daļu mājokļu. |
| **Deklarēšanās primārajā mājoklī** | Nav skaidrots, vai īpašniekam jābūt deklarētam īpašumā uz taksācijas gada 1.janvāri. | Ņemts vērā | Papildināta anotācija ar skaidrojumu, ka īpašniekam vai īrniekam, kura īres līgums ir reģistrēts zemesgrāmatā, īpašumā jābūt deklarētam uz taksācijas gada 1. janvāri.  |
| **Atšķirības dzīvokļu īpašumos sadalītos un nesadalītos īpašumos** | Var veidoties prognozējama nevienlīdzība starp īpašniekiem pēc pazīmes ir vai nav māja sadalīta dzīvokļu īpašumos.  | Ņemts vērā | Likumprojekti precizēti, nosakot, ka speciālo vērtību nodoklim aprēķinās dzīvojamajai telpu grupai mājās, kuras nav sadalītas dzīvokļu īpašumos vai kuras ir daļēji sadalītas dzīvokļu īpašumos un nekustamā īpašuma nodokli šādos gadījumos aprēķinās no dzīvojamās telpu grupas speciālās vērtības nodoklim, tādējādi novēršot būtisko nevienlīdzību starp dzīvokļu īpašumos sadalītām un nesadalītām ēkām. |
| **Jēdziena "Primārais mājoklis" tvērums****(speciālā vērtība un īrnieki)** | Piedāvājums veido nevienlīdzību starp NĪN īpašumiem, kurus lieto īpašnieki un NĪN īpašumiem, kurus lieto īrnieki. Paplašināt “primārā mājokļa” izpratni. | Ņemts vērā | "Primārā mājokļa" definīcija paplašināta, to attiecinot arī uz mājokļa īrniekiem, izpildoties diviem kumulatīviem priekšnosacījumiem – īres līgumam ir jābūt reģistrētam zemesgrāmatā un īrniekam mājoklī ir jādeklarē sava dzīvesvieta. |
| Primārajā mājoklī ietvert arī palīgēkas | Nav ņemts vērā | Saskaņā ar likumu "Par nekustamā īpašuma nodokli" garāžas, pagrabi, saimniecības telpas un noliktavas ir atsevišķs NĪN objekts, jo ir telpu grupas, kuru lietošanas veids ir saistīts ar dzīvošanu, bet nav dzīvošanai paredzētais. Tādējādi garāžas, pirtis un pagrabi nav primārais mājoklis, kam piemērojama speciālā vērtība nodoklim likumprojekta "Grozījumi likumā "Par nekustamā īpašuma nodokli"" izpratnē. |
| **Citu atvieglojumu piemērošana** | Piemērojot speciālo vērtību nodoklim, piemērot arī citus NĪN atvieglojumus, ņemot vērā sociālās vajadzības (pensionāri, invalīdi, daudzbērnu ģimenes u.c.). | Ņemts vērā | Svītrota norma, kas paredzēja nepiemērot citus nekustamā īpašuma nodokļa atvieglojumus, ja NĪN tiek aprēķināts no speciālās vērtības. |
| **Likumprojekts "Grozījumi likumā "Par nekustamā īpašuma nodokli""** | Mainīt 3.2 panta nosaukumu, jo tas neizsaka tā būtību. | Ņemts vērā | Panta nosaukums mainīts uz "Speciālās vērtības nodoklim izmantošana nekustamā īpašuma nodokļa aprēķinam" |
| Mainīt 3.2 panta piektās daļas redakciju, jo tā nesniedz skaidru priekšstatu par nodokļa objektu - var secināt, ka Dzīvokļa īpašumā ir gan dzīvojamo telpu grupa, gan nedzīvojamo telpu grupa. Savukārt īpašumam kopumā paredzēts NĪN aprēķināt no dzīvojamās telpu grupas speciālās vērtības nodoklim. | Ņemts vērā daļēji | Dzīvokļa īpašums ir lietu kopība, kas sastāv no atsevišķā īpašuma un attiecīgas kopīpašuma domājamās daļas.Atsevišķais īpašums var būt dzīvoklis, neapdzīvojamā telpa vai mākslinieka darbnīca, kura kā dzīvojamā vai nedzīvojamā telpu grupa reģistrēta Nekustamā īpašuma valsts kadastra informācijas sistēmā.3.2 panta redakcija precizēta, nosakot, ka dzīvoklim, kas ir dzīvokļa īpašums, kurā ir dzīvojamā telpu grupa, nekustamā īpašuma nodokli aprēķina no dzīvokļa īpašuma speciālās vērtības nodoklim. |
| 3.2 panta astotā daļa skaidri nenodala dzīvojamajām telpām piekrītošo zemi un nesniedz skaidru priekšstatu vai zeme ir patstāvīgs nodokļa objekts | Nav ņemts vērā | Skaidrojums ir sniegts likumprojektā "Grozījumi Nekustamā īpašuma valsts kadastra likumā", jo tas paredz speciālās vērtības aprēķināšanu. |

Iesniedzējs:

Tieslietu ministrijas valsts sekretārs R. Kronbergs

Kučāne 67046138

Jevgenija.Kucane@tm.gov.lv

1. Saņemti 9 fizisko personu priekšlikumi un 1 Jūrmalas pilsētas domes priekšlikums. [↑](#footnote-ref-1)
2. Priekšlikumi, kas skar nekustamā īpašuma nodokļa politikas jautājumus un pārsniedz Tieslietu ministrijas izstrādātos likumprojektu tvērumu, kopsavilkumā nav attēloti un ir apspriežami kopā ar Finanšu ministriju kā atbildīgo institūciju par nekustamā īpašuma nodokļu politikas izstrādi. [↑](#footnote-ref-2)